CELEX: 32006D0059
Language: hu
Date: 2006-01-24 00:00:00
Title: 2006/59/EK: A Bizottság határozata ( 2006. január 24. ) a hozzáadott phytoszterolt/phytosztanolt tartalmazó rozskenyérfélék mint a 258/97/EK európai parlamenti és tanácsi rendelet által szabályozott új élelmiszerek és új élelmiszer-összetevők forgalomba hozatalának engedélyezéséről  (az értesítés a C(2006) 115. számú dokumentummal történt)   (EGT vonatkozású szöveg)

3.2.2006   
            
            
               HU
            
            
               Az Európai Unió Hivatalos Lapja
            
            
               L 31/21
            
         
      A BIZOTTSÁG HATÁROZATA
   
   (2006. január 24.)
   a hozzáadott phytoszterolt/phytosztanolt tartalmazó rozskenyérfélék mint a 258/97/EK európai parlamenti és tanácsi rendelet által szabályozott új élelmiszerek és új élelmiszer-összetevők forgalomba hozatalának engedélyezéséről
   (az értesítés a C(2006) 115. számú dokumentummal történt)
   (Csak a finn és a svéd nyelvű szöveg hiteles)
   (EGT vonatkozású szöveg)
   (2006/59/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az új élelmiszerekről és új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2000. szeptember 21-én a Karl Frazer Ltd. kérelemmel fordult Finnország illetékes hatóságaihoz, hogy phytoszterolokat tartalmazó élelmiszereket új élelmiszerekként vagy élelmiszer-összetevőkként hozhasson forgalomba.
            
         
               (2)
            
            
               2001. január 29-én Finnország illetékes hatóságai kibocsátották előzetes értékelő jelentésüket.
            
         
               (3)
            
            
               Finnország illetékes élelmiszer-értékelő testülete előzetes értékelő jelentésében arra a következtetésre jutott, hogy a phytoszterolok/phytosztanolok emberi fogyasztása biztonságos.
            
         
               (4)
            
            
               A Bizottság 2001. március 13-án minden tagállamnak továbbította az előzetes értékelő jelentést.
            
         
               (5)
            
            
               A rendelet 6. cikke (4) bekezdése által meghatározott 60 napos időszakban, az adott rendelkezéssel összhangban indokolt kifogások merültek fel a termék forgalomba hozatalát illetően.
            
         
               (6)
            
            
               Az Élelmiszerügyi Tudományos Bizottság (SCF) 2002. szeptember 26-i, „A többféle élelmi forrásból származó phytoszterol emelt szintű bevitele hosszú távú hatásairól szóló általános álláspont, különös tekintettel a béta-karotin hatásaira” című véleményében kifejtette, hogy nincs bizonyíték arra nézve, hogy a napi 3 grammot meghaladó bevitel további előnyökkel járna, valamint hogy a nagymértékű bevitelnek nemkívánatos következményei lehetnek, így célszerű volna elkerülni a napi 3 grammot meghaladó bevitelt.
            
         
               (7)
            
            
               Továbbá az SCF a többféle, növényi szterollal dúsított élelmiszer jóváhagyására irányuló kérelmekről szóló állásfoglalásában, 2003. március 5-én megismételte a számos, hozzáadott phytoszterolt tartalmazó élelmiszer túlzott bevitelével kapcsolatos aggodalmait. Ugyanakkor, ezzel egyidőben az Oy Karl Frazer Ab kérelmére tekintettel megerősítette, hogy a phytoszterolok számos pékipari termékhez történő hozzáadása biztonságos.
            
         
               (8)
            
            
               Az Oy Karl Frazer Ab a hozzáadott phytoszterolt/phytosztanolt tartalmazó különböző termékek túlzott bevitelével kapcsolatos aggodalmak következtében beleegyezett abba, hogy csökkenti a rozskenyér esetében az eredetileg hozzáadott mennyiséget.
            
         
               (9)
            
            
               A hozzáadott phytoszterolokat, phytoszterol-észtereket, phytosztanolokat és/vagy phytoszanol-észtereket tartalmazó élelmiszerek és élelmiszer-összetevők címkézéséről szóló, 2004. március 31-i 608/2004/EK bizottsági rendelet (2) biztosítja, hogy a fogyasztók megkapják a szükséges információkat ahhoz, hogy elkerüljék a hozzáadott phytoszterol túlzott bevitelét.
            
         
               (10)
            
            
               Az Élelmiszerlánc- és Állat-egészségügyi Állandó Bizottság által adott vélemény nem volt kedvező; így a Bizottság az 1999/468/EK tanácsi határozat (3) 5. cikke (4) bekezdésével összhangban 2005. augusztus 22-én javaslatot nyújtott be a Tanácshoz, azzal az előírással, hogy a Tanács 3 hónapon belül döntsön.
            
         
               (11)
            
            
               A Tanács azonban nem intézkedett az előírt időhatáron belül; így most a Bizottságnak kell határozatot hoznia,
            
         ELFOGADTA EZT A HATÁROZATOT:
   1. cikk
   Az 1. mellékletben és a 2. mellékletben meghatározott hozzáadott phytoszterolokat/phytosztanolokat tartalmazó élelmiszerek és élelmiszer-összetevők (a továbbiakban: a termékek) forgalomba hozhatók a közösségi piacon.
   2. cikk
   A termékeket úgy kell forgalomba hozni, hogy könnyen el lehessen osztani olyan adagokra, amelyek maximum 3 grammot tartalmaznak (napi egy adag esetén) vagy maximum 1 grammot tartalmaznak (napi három adag esetén) a hozzáadott phytoszterolból/phytosztanolból.
   3. cikk
   E határozat címzettje az Oy Karl Frazer Ab, Fazerintie 6, FIN-00941 Helsinki.
   
      Kelt Brüsszelben, 2006. január 24-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 43., 1997.2.14., 1. o. A legutóbb az 1882/2003/EK rendelettel (HL L 284., 2003.10.31., 1. o.) módosított rendelet.
   
      (2)  HL L 97., 2004.4.1., 44. o.
   
   
      (3)  HL L 184., 1999.7.17., 23. o.
   
      I. MELLÉKLET
      AZ 1. CIKKBEN EMLÍTETT TERMÉKEK
      
         Rozskenyér, amely ≥ 50 % rozst (korpás rozslisztet, rozsmagot egészben vagy darálva és rozspelyhet); és ≤ 30 % búzát; és ≤ 4 % hozzáadott cukrot tartalmaz, de nem tartalmaz hozzáadott zsírt.
   
   
      II. MELLÉKLET
      AZ ÉLELMISZEREKHEZ ÉS ÉLELMISZER-ÖSSZETEVŐKHÖZ HOZZÁADOTT PHYTOSZTEROLOK/PHYTOSZTANOLOK MEGHATÁROZÁSA
      Meghatározás:
      A phytoszterolok és a phytosztanolok olyan, növényekből kivont szterolok és sztanolok, amelyek vagy szabad szterolokként és sztanolokként jelenhetnek meg, vagy észteresítve, élelmiszer-minőségű zsírsavakként.
      Összetétel (GC-FID-del vagy ezzel egyenértékű módszerrel):
      
                   
               
               
                  < 80 % β-sitoszterol
               
            
                   
               
               
                  < 15 % β-sitosztanol
               
            
                   
               
               
                  < 40 % kampeszterol
               
            
                   
               
               
                  < 5 % kampesztanol
               
            
                   
               
               
                  < 30 % stigmaszterol
               
            
                   
               
               
                  < 3 % brassicaszterol
               
            
                   
               
               
                  < 3 % egyéb szterol/sztanol
               
            Kontamináció/Tisztaság (GC-FID-del vagy ezzel egyenértékű módszerrel):
      A nem növényolajokból nyert, élelmiszernek alkalmas phytoszteroloknak és phytosztanoloknak fertőző anyagoktól menteseknek kell lenniük. Ezt az biztosítja a legjobban, ha a phytoszterol/phytosztanol összetevő több mint 99 %-os tisztaságú.